Eskualdeko Turismo bulegoak 20.000 bisitariko langa gainditu du aurten\nBerriak Eskualdeko Turismo bulegoak 20.000 bisitariko langa gainditu du aurten\n2013/12/20, Ostirala - 12:50\nEskualdeko Turismo Bulegoa Loiolan dago kokatuta, eta Azkoitiko eta Azpeitiko Udalak sustatzen dute, Iraurgi Berritzenen bidez. Bulego horrek, aurreneko aldiz, 20.000 bisitariren langa gainditu du aurten: zehazki, 21.332 lagun sartu dira bulego horretara informazio bila aurten, 2012an baino %11 gehiago. Bisitarien ia erdia (%47) Espainiatik etorri da, %17an Hego Euskal Herritik, %9a Kataluniatik, eta gainerakoak munduko beste herrialde batzuetatik. Bidaiatzeko moduari dagokionez, gurera etorri direnen %68a taldean etorri da, eta banaka %32a. "Bailarako egoera sozio-ekonomikoa kontuan hartuta, datu positiboa dela uste dugu, batez ere kontuan hartuta turismoa aukeraz betetako sektorea dela eta ekonomian izan dezaken eragina biderkatzailea dela", hala adierazi dute Pello Bastarrika Azkoitiko alkateak eta Eneko Etxeberria Azpeitikoak.\nBulegora gerturatu diren bisitariek eskatutako informazioari dagokionez, gehiengoak Santutegiaren inguruko informazioa eskatu du, Hiru Tenpluen ibilbideari buruz informazio eske ere joan da jendea eta baita eskualdeko zerbitzu turistiko eta ostalaritzakoen ingurukoa ere. Zenbakiei so eginda, bisitari tipologia guztiak igo dira Turismo Bulegoan, nahiz jatorri nahiz bidaiatzeko moduari erreparatuz. Igoera horren arrazoik zehatzak sakon oraindik ere ez ditugu aztertu, baina honako faktoreek zerikusi zuzena izan dutela esan daiteke:\nAita Santu berriaren izendapenak. Izendapen berriaren ostean, oihartzun handia izan zuen Loiolak komunikabideetan, eta garai hartan hasi zen bisitari kopurua igotzen. Gainera, izenpenaren ondoren, orain arte inoiz etorri ez diren agentziak hasi dira etortzeko.\nHorrez gain, turismo eskaria, merkatua eta aisialdirako ohitura aldatzen ari dira: Azken urteotako krisiaren eraginagatik edo, barne turismoa (gertuko jendearen egun pasako desplazamenduak) gora doan fenomeno bat da.\nDatuak onak dira, eta balorazio positiboa egiten dute udalek, baina turismoaren sektorea eskualdean sendotzeko hobekuntzarako aukera gehiago badaudela uste dute eta horiek baliatzea izango da orain erronka. Hauek izango dira, aurrera begira, Iraurgi Berritzenen Turismo Sailaren eta turismo bulegoaren erronka nagusiak:\n•\tBadaude bisitari batzuk Loiola bisitatu bai, baina Turismo bulegotik pasatzen ez direnak. Horiek bulegora bideratzea izango da erronka bat, Loiolako gune monumentala ez ezik, bailarako beste gune eta baliabideak ezagutarazteko aukera izateko.\n•\tHorrekin batera, Turismo Bulegotik pasatu ostean Azkoitia eta Azpeitira gerturatuko diren bisitarien kopurua handitzea ere helburu izango da, horretarako, ahalik eta eskaintza erakargarriena artikulatu eta baloratuz.\n•\tHori guztia, bailarako gainontzeko eragileekin (publiko nahiz pribatu) komunikazioa eta elkarlana hobetuta. Bertako jatetxe, hotel eta bestelako turismo alorreko enpresa pribatuekin elkarlanean aritzen da Turismo bulegoa turismoa norabide guztietan sustatzeko. Lana bi norabidetan egiten da: Loiolako bulegoak enpresen txoko berezitua du, eskaintza hori bisitariei eskuragai jartzeko, eta enpresa horiek euren establezimenduetan bailarako informazioa ere zabaltzen dute, Preskriptoreak dira. Horrez gain, produktu berriak sortzerakoan eta diseinatzerakoan ahalik eta eragile guztiak kontuan hartzea nahi da. Lankidetza hau, hain justu, oso garrantzitsua dela uste dugu, turismoa bertako sozio-ekonomia indartzeko erreminta eraginkorra delako eta horrek aukera handiak eskaintzen dituelako.


«José K, torturado» antzezlana Donostian izango da martxoaren 14an — Eibar.ORG | Eibarko peoria\nHemen zaude: Hasiera / Blogak / Harrikadak / «José K, torturado» antzezlana Donostian izango da martxoaren 14an\n«José K, torturado» antzezlana Donostian izango da martxoaren 14an\nMikel Iturria 2012/02/02 08:00\nJavier Ortizek torturaren aurka idatzitako testua dFERIA jaialdian izango da Donostian.\nUrriaren hasieran estreinatu zen José K, torturado Gironan. Geroztik, Segovian egon da eta urtarrilaren 14tik otsailaren 5era Madrilgo Teatro Españolen dago. Egun batzuk barru, Avilés-en taularatuko da.\ndFERIA izeneko arte eszenikoen azokaren baitan ekarriko dute obra Donostiara eta José K, torturado Antzoki Zaharrean ikusteko parada izango dugu martxoaren 14an arratsaldeko 18:00etan.\nProfesionalentzako azoka da dFERIA, baina publikoak ere ikus ditzake bertan programatutako antzezlan eta dantza emanaldiak. Sarreraren salneurria saioaren eguna hurbildu ahala garestitzen joango denez, komeni da bertara joateko interesa duzuenok sarrera otsailaren 12rako erostea.\nHona hemen prezioak eta denbora-mugak:\nOtsailaren 12ra bitartean: 5 €\nOtsailaren 27tik aurrera: 15 €\nSarrerak Antzoki Zaharreko eta Victoria Eugenia Antzokiko leihatiletan eskuratu daitezke, baita internet bidez kutxasarrerak.net gunean.\nHiru gauza gehiago:\n1.- Mi reino por un caballo programan agertu zen urtarrilaren 30ean Ortizen lana. Saioa TVEko La 2 katean botatzen dute. Loturan klik eginez gero ikus eta entzungo dituzue Pedro Casablanc aktorea eta Carles Alfaro zuzendaria. Bideoaren hasieran dago eta, gutxi gora behera, bost bat minutu irauten ditu. Aski gustura kapsulatuko genuke hemen bideoa, baina Espainiako erakunde publikoak ez du horretarako aukerarik ematen.\n2.- Juan G. Andrés kazetariak aktorearekin eta zuzendariarekin hitz egin zuen eta Noticias de Gipuzkoan Teatro contra la tortura izeneko erreportajea argitaratu zuen. Eskerrik asko, Juan.\n3.- Javier Gallegok Radio 3 emisoran aurkeztutako Carne Cruda saiotik pasa ziren joan den astean hainbat lagun torturari buruz hitz egitera, antzezlan hau aitzaki hartuta. Hemen behean txertatutako audioan entzun dezakezue.\nCarne cruda - José K. Torturado - 26/01/12\netiketak: juan_g_andrés, tortura, sandra_toral, dFERIA, donostia, girona, javier_gallego, javier_ortiz, radio_3, pedro_casablanc, tve, carles_alfaro, antzerkia


Literatura, sexualitatea eta feminismoaren gaineko mahai-ingurua – FEMINISTALDIA 2021\nLiteratura, sexualitatea eta feminismoaren gaineko mahai-ingurua\nFeministaldia 2014/12/03 2014/12/05 Euskal Literatura eta Bertsolaritza, Mahai-Ingurua /Mesa Redonda\nHiru idazle euskaldunak izango ditugu Feministaldian, abenduaren 20an, literatura, sexualitatea eta feminismoari buruz aritzeko.\nBaionan jaio zen 1959ko martxoaren 29an. Haurtzaroa Nafarroa Behereko Oragarren igaro zuen. Nekazaritzan eta Historian lizentziatua. Lanbidez postaria: garai batean Parisen, gero Maulen, eta gaur egun Baionan. Baiona Ttipiko Cordeliers karrikan bizi da.Maiatz literatur aldizkariaren sortzailea izan zen Luzien Etxezaharretarekin batera, 1982an. Lehen liburua 1984an eman zuen argitara: «Bizitza nola badoan» (poesia). 2002an Euskadi Saria jaso zuen, «%100 basque» nobelari emana.\nKazetaritzako fakultatean erakutsi zioten objetibotasunarekiko miresmenagatik agian, Literatura Konparatuko masterra egiten bukatu zuen. Orduz gero, bi esaldi zuzen idazten dituenerako, lau aldrebes zirriborratzen ditu. Baina ziurrenik, ez du kazetaritzarekin zer ikusirik, poesiak galdu baitzuen bidean eta hura irakurri eta hartaz irakurketak egitea du pasio. Poesia alu bat da.\nElgoibar, 1989. Itzulpengintzan lizentziatua eta literatura konparatuan masterra. Letren munduarekin lotura estua beti: irakurketa, eztabaida, itzulpena, idazketa. Tripetako feminista lehenik, unibertsitate-garaian diskurtsora iritsia. Azken horrek gainontzeko guztia blaitzen du derrigor, kontzientzia feministaren birus iraultzaile eta ederra kutsatzen saiatzen naiz itzulpen-lanetan (batez ere Elearazi blogean), prentsako kolaborazioetan eta literaturan.\nHizkuntza: euskara (Habrá servicio de traducción al castellano)\nNON: Sukaldea Tabakalera\nDATA: abenduak 20\nAbenduak 20 de Diciembre, euskaraz, Feminismoak/Feminismos, Tabakalera\nPrevious Marion Cruza Le Bihan eta Idoia Zabaletaren performanceak\nNext OKELA sormen lantegiaren proiektua eta Maite Garbayoren hitzaldia


Txabola primitiboa | Kultura | Naiz\n2022 MAI. 15 - 00:00h\n‘Primitibismo berri’ izendatu dute autore batzuek datorren arkitekturaren garai berria. Lehen arkitekturak, alegia, gizakiak eraikitako lehen zutabe, euskarri eta babesaren mitoak, hari edo eztabaida luzeak sustatu ditu kritikaren historian. ‘Txabola primitibo’ delakoa –frantsesez, cabane rustique– esandako teoriak jasotzen dituen kontzeptua da. Arkitekturaren beraren praktika problematizatu eta aztertzen duen zaku teorikoa. Errekurrentea da eztabaida toki horretara eramatea, hortik abiatuta sortu omen baitziren gizakiaren kultura- edota estetika-garapenak eraikitako tenpluak. Txabola primitiboa izango litzateke naturatik zuzenean datorkigun arkitektura posiblea eta tenplua, aldiz, kulturaren garapenak emandako emaitza.\nLehen eraikuntzaren mitoa, arkitekturaren praktikaren hasiera, XVIII. mende erdialdean agertutako tratatuetan agertzen hasi zen eta XIX. mende erdialdera arte jarraitu zuen; akaso ezagunena Antoine Laugier abade frantsesak idatzitako “Essai sur L´Architecture” saiakera da. Vitrubiok ezarri zituen ideia askoren hausnarketa kritikoa da Laugierrena. Geroago bere ikuspegia arkitekturaren teorian aztertu zen, arkitekturak diziplina gisa izan dezakeen patuari buruz espekulatzeko.\nFrançois Blondel eta Claude Perraultek ere eztabaidaren lekukoa hartu zuten. Blondelek arkitekturaren jatorria arte gisa ulertu nahi zuen, ez eraikuntza soil gisa. Ideia berbera hartuta, Perraultek, ‘Ordonnance des cinq espèces des colonnes’ obran, arkitekturak ez zuela natura imitatzen ondorioztatzen du eta, hortaz, jatorrizko txabola primitiboaren teoria eta mitoak ezeztatzen ditu: «Zutabeek ez dute oinarrizko gustuaren onarpena, zuhaitzen enborren antzekotasuna duten heinean».\nUler dezagun Arrazoiaren eta Zientziaren garaia zela eta ilustrazio edota berpizkunde aroetan zuzenean naturatik zetozen elementuak ez zirela onartzen arkitektura gisa; alegia, ez zutenez kulturaren galbahea pasatu, eraikuntza primitibo gisa izendatzen ziren.\nAzken urteetan, antzeko garaietan gertatu den bezala, berriz ere eztabaida mahaigaineratu da. Primitibismo berri edo gordinkeria garaiak datozen zantzuak agertzen ari dira, gordin pentsatu eta gordin eraikitzeko momentuak.\nGordintasunean murgiltzeak baditu hamaika ñabardura edo modu ezberdin. Gordin izan daiteke arkitektura erakusleihoan erakutsia izan dadin edo gordin pentsatu daiteke arkitektura materiaren transformazioaren zikloa kontuan duen sistema bat sortzeko asmoz. Atzera begiratuta, haien arkitekturak gordinki proiektatu zituztenen eraikinak ‘brutalista’ gisa bataiatu zituzten aurreko garaiko arkitekto-kazetariek. Gaurdaino iritsi da ‘brutalismo’ etiketaren erabilera. Egun, hormigoizko eraikin pisutsuekin identifikatzen da. ‘En bruto’ pentsatzeak, aldiz, materialak, aurkitu bezala –as found, ingelesez–, testuinguru arkitektoniko berri batean ensanblatzearekin zuen erlazioa, bederen, nire irakurketan.\nHortaz, material gordin, eraldatu gabeak, kasik material bilakatu baino lehenagoko urrats horretan kaptatu eta proiektuan txertatzeak badu brutalismoaren errotik zer edan. Zuhaitzen enborrek eman ohi dituzte zurezko arkitekturak eraikitzeko despieze ezberdinak. Enborra eraikuntza material bilakatzeak sortzen du osagai hau burokrazia eta ziurtagirien zurrunbilo lasaigarrian onartzea.\nAurretik errepasatu dugun Etxola Primitiboaren mitoak, natura eta kulturaren arteko muga etengabe hauskorra edo ezegonkorra dela azaltzen digu. Gaurko garai hiperproduktibistak, akaso, muturreko bidea hartu du. Material brillanteek ez dute jada materiaren transformazioaren errelatoa erakusten. Ez genuke ulertu behar, aipatu beharra daukat, esentzialismotik edaten duen jarrera bat denik berriz ere materiaren jatorri eta transformazioak duen potentzia estetikoa goraipatzea. Bestela, ikus dezagun hain justu, Finlandian, baso eta zuhaitzen paisaiak hainbeste zeharkatu dituen estetika eta ohiturari jarraituz, garai ezberdinen mugarri izan diren arkitektoek eragin zituzten arkitekturen ñabardurak.\nTestua ilustratzen duten irudietan, Pikku-Finlandian, 2019an, Aalto Unibertsitaterako sarrera pabiloia diseinatzeko egin zen lehiaketaren irabazlea ageri da. Ikasleentzat irekitako lehiaketa izatetik, irabazleek, Elli Wendelin eta Jaakko Torvinenek, graduko tesi bilakatu zuten proiektuaren garapena.\nPikku-Finlandia (‘Finlandia Txikia’) Helsinkiko Töölönlahti badian dago. Ekitaldi eta bilera gune gisa proposatzen da eraikina. Funtzioa bete ondoren, desmuntatu eta berreraikitzeko diseinatuta dago: «Helsinkiko beste leku batzuetan, gutxienez 30 urterako hezkuntza-espazio bat izan daiteke, adibidez», iradokitzen du taldeak.\nBere egiturazko zutabeak, 95 pinu enborrekin eraikiak, eskuz jaso ziren Loviisako basoetatik, Finlandiako hegoaldeko kostaldean. Pinuaren enborrak eman dio zutabeari irudia. Materiak transformazio laburra izan du. Perraultek ez luke onartuko arkitektura gisa.


Etniker aldizkariaren zenbaki barria | Labayru Fundazioa\nArgitaratze data: 2015-09-18 Kategoria: Kategoria gabea\nLabayru Fundazioko Etnografia arloak Etniker Bizkaia aldizkariaren 16. zenbakia argitaratu barri dau, eskuartean darabilzan beharren eta ikerketen barri emonaz.\nLuis Manuel Peña Cerroren artikuluak zabaltzen dau aldizaria, ganadu-salerosketako tratuen ganean. Karrantzako kasua aztertu dau: salerosketa, tratuak eta azokak. Izan be, bibliografía oso gitxi dagoan gaia da. Segundo Oar-Artetak heriotza-ohikune bi aztertu ditu, Kalifornia eta Massachusettsekoak, José Miguel Barandiaranen inkesta oinarri hartuta.\nDoniene gaueko ohiturak ezagunak dira eta zabal-zabalik dabiz. Baina Asier Astigarragak Otxandion gau horretan umeek egiten daben lapurreta bitxi bat batu dau. Hurrengo artikuluan, Gurutzi Arregik, Atlas Etnográfico de Vasconiako koordinadoreak, Bartzelonan Euskal Herriko kulturaz eta elikaduraz egindako hitzaldiaren laburpena egin dau.\nHurrengo idazlana berezia da, Angeles Mendilibarrek, Abadiño etxekoandra batek, euskeraz idatzitako eguneroko moduko bat. Idazlan osoaren lehenengo zatia argitaratu da zenbaki honetan. Bertan eguneroko bizimoduko gorabeherak eta oroitzapenak jasoten ditu.\nAurreko aleetan moduan, amaieran liburuen aipamenak eta bibliografia batu dira. Oraingoan Atlas Etnografikoan argitaratutako azken aleari buruzko aipamena, Casa y familia en Vasconia deritxonari buruz; eta nekazaritzari buruzko bibliografia, Labayru Fundazioko Etnografiako taldea gai hori jorratzen dabil eta.\n2015-09-04 Hurrengo artikulua


Erakundeak landutako era askotako datuetarako sarbide bakarra da Gasteizko Udalaren datu irekien ataria. Eskuragarri jarritako datuak doan eta murrizketarik gabe erabili, berrerabili, estekatu eta banatu daitezke (ikus erabilera-baldintzak). Nahi den datu-multzoa aurkitzeko aukera ematen du bilaketa-laukiak, eta katalogo osoa ere kontsulta daiteke (RDF edo CSV formatua).\nEkarpenak nahiz iradokizunak jasotzeko prest dago Udala.\nDatu-multzoa: 176 Artxibo: 629\nBilaketa askeaz gain, kategorien arabera ere kontsulta daitezke eskuragarri dauden datuak:\nZientzia eta teknologia Merkataritza Kultura eta aisialdia Demografia Kirola Ekonomia Hezkuntza Enplegua Energia Ogasuna Industria Legeria eta justizia Ingurumena Nekazaritza Eremua Sektore publikoa Gizartea eta ongizatea Turismoa Hirigintza eta azpiegiturak Etxebizitza\nArgitaratutako azken datuak\nVitoria-Gasteizko Udalaren diru-laguntzak\nUdalaren diru-laguntzen emakidak. Diru-laguntza eta Laguntza Publikoen Publizitate Sistema Nazionalera bidaltzen diren datuak.\n2022ko Udal aurrekontuen proiektua\nGasteizko Udalaren diru-sarreren (laburpena eta diru-sarreren aplikazioen banakapena) eta gastuen aurrekontuaren proiektua (sailen araberako aplikazioak) 2022ko ekitaldirako.\nInformazio Publikoa eskuratzeko eskabideak 2021\nEuskadiko Toki erakundeei buruzko apirilaren 7ko 2/2016 Legearen 66. artikuluak diotenez, administrazioak publizitate aktiboaren eta, bereziki, informazio publikorako sarbidearen alorrean dituen betebeharren betetze mailari buruzko informazioa eman behar du. Horrenbestez, eta eskubide horren haritik, udalak honako datuak ematen ditu, eta bi hilean behin datu berriak gehituko zaizkio gune honi.\nHiriko kale izendegia\nKale-izendegia hainbat formatutan eskuratzeko aukera.\nVitoria-Gasteizko biztanleriaren egitura hurrengo faktoreak kontuan izanda: sexua, adina, jatorria, pertsonen eta familien banaketa auzo eta barrutietan, eta abar.\nTokiko erakunde txikien mugen eta populazioaren mapa\nVitoria-Gasteiz udalerriko tokiko erakunde txikien mugen eta populazioaren mapa. Datuen data: 2015. Datuak PDF eta SHP (7Z artxiboa) formatuetan eskaintzen dira.\nGasteizko auzoetako lurralde mugak\nDatu multzo honetan Gasteiz hiriaren azpizatiketa jasotzen da; hau da, auzoen azpizatiketa, bere izenak eta lurralde banaketarekin. Azpizatiketa hauek egonko mantentzen dira aldi baterako ikerketak egiteko.


Automozio-sektorea, estrategikoa euskal ekonomian\nAutomozioaren industriak eta Euskadik duela urteetatik batera doazen binomio nabarmena osatzen dute. Izan duen garapen handiak, hemen, batetik, industria automotrizaren sektorearekin lotutako enpresen katalogo zabala aurkitzea (300 inguru) ahalbidetzen du, zeintzuek, estatuko osagai guztien herena fabrikatzen duten, eta, bestetik, bi fabrikatzaile garrantzitsu aurkitzea, hots, Mercedes Benz, Gasteizen, eta Irizar Taldea, egoitza Ormaiztegin, Gipuzkoan, duela. Euskadi bezalako lurralde txikian horrelako kontzentrazio handia egotea hainbat länder alemaniarrekin edo estatu federatu alemaniarrekin soilik aldera daiteke.\nSektore hori euskal ekonomiaren sektore estrategiko bihurtu da, energiaren eta aeronautikaren sektoreekin batera. Altzairuarekin batera, Euskal Autonomia Erkidegoaren BPGd-ean industriaren pisuari eusten lagundu du: 2013an %24a (Mercedes-ak Gasteizen duen fabrikaren datuak ez dauden sartuta).\n2013an, automobilaren segmentuak 13.071 milioi fakturatu zituen Euskadin, 2012an baino %5,2 gehiago, non, 12.400 milioi euro fakturatu zituen, eta krisiaren aurretik baino 2.000 gehiago. Zifra horiek euskal ekonomiaren eragile nagusienetako batean bihurtu dute.\nAzken urteetako datuek automozioaren euskal industriaren pisua Euskadiren BPGd-aren %17an finkatzen dute, %20an Gasteizko Mercedes Benz-en datuak gehitzen badira. Izan ere, Euskadiren automobilen fakturazioaren %90a esportatu egiten da; horrek euskal merkataritza-superabitari laguntzen dio, erdia baino gehiago Europatik kanpo ekoizten da, eta Bizkaiko, Gipuzkoako eta Arabako Euskal Lurralde Historikoetan kasik 35.000 pertsonei ematen die enplegua.\nAutomozioaren euskal sektorearen osasun ona nazioarte-mailako aukera ekonomikoak hobetu izanaren, Euskadin ibilgailuen salmenta handitu izanaren (2014an, matrikulazioak %18,4 gehitu ziren), mundu-mailan sektoreak duen martxa onaren eta Europako merkatua berreskuratu izanaren ondorioa da.\nBaina kanpoko faktore hauei, mundu osoan zehar duen paper nagusia azalduko duten berezko elementuak, euskal segmentu automobilistikoaren nortasun ezaugarriak, gehitu behar zaizkie.\nEraginkortasun- eta efizientzia-maila handiarekin, balio-kate garrantzitsua edukitzeaz gain: altzairuaren langileak, matrizegileak, mekanizatzaileak, ekipamendu-ondasunen fabrikatzaileak, makina-erremintaren ekoizleak, ingeniaritzak, aholkularitzak, unibertsitateak, ikerketa-zentroak eta abar. Horretaz gain, drivetrain eta powertrain-eko elementuen, egiturazko elementuen eta karrozeria, kanpoaldeko piezen, elektronika eta hagunen fabrikazio-funtzioak ere barnebiltzen ditu. Horrek guztiak euskal sektoreak ibilgailuaren funtzio guztietan presentzia izatea eragiten du edozein materialekin eta edozein prozesutan produktu-sorta zabala fabrikatuz.\nHorien ondoan, bi fabrikatzaile garrantzitsu: Mercedes Benz Gasteizen, Daimler talde alemaniarrarena, zeinak, oparoaldian 100.000 unitate gainditzen dituen, 3.500 pertsonei ematen dien enplegua eta Euskadiren esportazio guztien %7,4a adieraziko lukeen. Daimler-ek 500 milioi inbertituko ditu furgoneta-modelo berrietan eta horietatik kasik 200 Gasteizko fabrikara bideratuko dira, enpresa arabarrean datozen hamabost urteetarako jarduera ziurtatuz.\nEta Irizar Taldea, mundu-mailan erreferente dena autobusen eta gama handiko autokarren fabrikazioan. 125 urteko ibilbidearekin, bere lantegietan 3.500 langiletik gora ditu eta ekoizpen-ezarpenak Euskadin, Espainian, Mexikon, Brasilen, Marokon Hego Afrikan eta Indian. 2013an, 556 milioi euroko fakturazio-errekorra lortu zuen, 5.368 autokarreko ekoizpenarekin; horietatik 2.988 gama handikoak ziren. Irizar Taldearen gakoetako bat bere nazioartekotzea da, bere fakturazioaren kasik erdia, %48a, kanpoko fabriketatik baitator.\nNazioartekotzea. Automozioko euskal sektorea da euskal industria-ehuneko gehien nazioartekotutako sektoreetako bat. Berrehun ekoizpen-fabrika baino gehiago ditu 29 herrialdetan, batez ere, Errusiako, Indiako eta Txinako merkatu emergenteetan, zeintzuei, piezak eta osagaiak eskaintzen zaizkien. Kasik 40.000 lagunek egiten dute lan kanpoan euskal fabrikentzako. Euskadik sektoreko hogeita hamar multinazional baino gehiago ditu.\nBerrikuntza. I+G+b. Motorren sektoreko euskal enpresen ezaugarri berezigarri bat berrikuntzaren eta ikerketaren aldeko apustua da. I+G+b-an, bataz beste, bere fakturazioaren %3,6 inbertitzen dute, zeregin horretara 3.000 lagun baino gehiago dedikatzen direla. Enpresa-talde handietan eta filial multinazionaletan %4,7ra ere iris daiteke. Gainera, Euskadin automozioaren sektorea hobetzeko erakundeen lankidetza ere garrantzitsua izan da, Europan aitzindaria den ikerketa-zentro kooperatiboa, Automotive Intelligence Center (AIC), sortuz Boroa-Zornotzan (Bizkaia), Europan puntakoa eta datozen urtetarako sektorearen hazkundea ziurtatzeko abagune handietarikoa dena.\nPrestakuntza.Alderdi garrantzitsua balioa eta ezagutza ekarriko dituzten pertsona prestatuak eta lehiakorrak edukitzeko. Horretarako dira Approack Nazioarteko Beka-Programak Bizkaiko Foru Aldundiarekin (BFA) eta AIC-ekin batera, sektoreko etorkizuneko profesionalak prestatzeko, AIC eta Euskal Unibertsitate Publikoaren (UPV-EHU) arteko Lankidetzarako Esparru-Akordioa edo AIC eta Deustuko Unibertsitatearen arteko akordioa Automozioko Ingeniaritzan Espezializazio-Diploma emateko.\nFaktore horiek Euskadi estatu, Europa eta mundu mailan erreferente bihurtu dute industria automobilistikoan. Süddeutsche Zeitung egunkari alemaniarrak arrezagututako eredua; egunkari horrek duela hiru urte automozioko euskal sektoreari buruzko erreportaje batzuk egin zituen. Horietan, besteak beste, bere izaera berritzailea, osagaien industriaren pisu garrantzitsua, merkatu emergenteetan finkatzeko gaitasun handia eta bere espezializazioa lehiakortasun-abantaila gisa, Iparraldeko Renania-Westfalian gertatzen denaren antzekoa, goraipatzen ziren.\nAutomozioaren euskal klusterra\nEuskadiko Automozioko Osagaien Industrien Kluster Elkarteak (ACICAE) giltzarri den papera bete du automobilaren euskal sektoreak eta industria osagarriek estatu- nahiz nazioarte-mailan hartu duten garrantzian. 1993an Eusko Jaurlaritzaren laguntzarekin sortua, Europan eratutako lehenengo klusterren elkarteetako bat izan zen.\nEuskadiko Automozioko Klusterra irabazi asmorik gabeko elkartea da, Euskadin automozioaren lehiakortasuna hobetzeko sortu zena. Bere bi hamarkadetako ibilbidean, abiadura handiz hazi da, hasierako hamabi enpresa izatetik, egun, 150 bazkidetik gora izatera igaroz. Kasik horien erdiak Bizkaian kokaturik daude.\nACICAE elkartearen biran ibili da automozioaren euskal sektoreak azken urteetan izan duen hazkundea eta lortu duen garrantzia. Bere ekarpena ezinbestekoa izan da azken hamabost urteetan bere fakturazioa laukoizteko eta egun euskal ekonomiari bultzatzen dion ataletako bat izateko.\nNazioarteko automozioaren sektoreak, euskal sektorea barne, gainditu beharreko erronka berriak globalizazioa, aldaketa teknologikoak, merkatu emergenteak, kostuak, hornitzaileak, giza baliabideak edo ingurumenaren kudeaketa dira.\nErronka handien aurrean, automobilismoa Euskadin oso sendotuta dago eta lehiakortasuna eta berrikuntza ditu xede, zeinak, etorkizuna baikortasunez ikustea dakarren. Datozen bost urteetan, sektoreak, mundu-mailan, kasik %20ko hazkundea izatea aurreikusten da.\nHorrela, 2015erako perspektibak baikorrak dira joera gorakorra duen sektorearentzako, euskal ekonomiarentzako estrategikoa den sektorea. Perspektiba horiek kopuru ekonomikoen hobekuntzan sostengatzen dira.\nAurreikuspen horiek Confebask-en 2014ko ezaugarri ekonomiko nagusiak eta 2015erako perspektibak azterlanean oinarritzen dira. Euskal patronalarentzako Euskadiko kanpoko sektoreak hazkundeari ekarpen arin bat egingo dio esportazioak handitzean.


Errioxa Jatorrizko Deitura\nHasieran, ia mahatsondo guztiak Pirinioetako bailaren hegoaldean kokatzen ziren, baita Ebro ibaiaren ondoko lursailetan ere. Denborarekin, laborantza Iruñetik Erriberaraino doazen lurretan finkatuz joan zen.\nEskualde bakoitzak berezko nortasuna du. Hau dela eta, bost azpi-zonaldetan sailkatzen da ekoizpena: Lizarrerria, Izarbeibar, Mendialde Beherea, Erribera Barrena eta Erribera Goiena.\nErrioxa jatorrizko deiturako ardoa 12 eta 14 gradu bitarteko tenperatura dagoen lursailetan hazi eta garatzen diren mahatsetatik dator. Lurralde erdi-idorra da, eta, beraz, ez du sarritan euririk egiten. Ardo beltz, zuri eta gorriak aurki ditzakegu. Prozesu tradizional eta zorrotzari esker, ardoek merezitako ospea dute munduan zehar.\nJo honetara: Nafarroako upategien bilatzailea.\nFesta / omenaldia A principios de julio o finales de agosto se celebra en Mendavia la "Feria de Denominaciones de Origen y Leyendas ";


Uda eta hard rocka uztartu ditu Izkander Fernandezek urtaro berrian sartuta | Musikharia | IRRATIA\n2021 EKA. 28 - 13:24h\nUdaberrian askotan aipatu dugu uda sasoiko musika dela hard rocka Izkander Fernandezentzat MusikHaria saioan. Udan sartu eta eguzkia desagertu bazaigu ere, gisa horretako musika ekarri digu azken tartean.\nSlash! eta Axl Rosen estetikak segituan gogorarazten digu Guns N'Roses taldea.\nUdari buruz hainbeste hitz egin eta gero, uda girorik ez sasoirako propio aukeratzen den musikaz hitz egiterako garaian. «Beti da polita beroa egiten duen unean, leihoak jaitsi, musika igo eta herritik kanpoko errepide batean musikaz gozatzea» Izkander Fernandezen ustez. Hartara, urtero hamar bat diskoko hautaketa egiten du eta haietatik lau ekarri dizkigu, denak ere hard rockaren bueltan, bere estilo kuttunena hura delako.\nBlack Sabbath talde mitikoarekin hasi du tartea eta ‘Neon Knights’ kantuarekin dagoeneko irudikatu dezakegu hard rocka dela bertan entzungo dena. «Nolabaiteko estandar bat da eta hura besarkatu zuten maitasun osoz. Gitarren riff gogor eta errepikakorrak egin zituzten eta hizkuntza berri bat sortu zuten musikaren baitan. Ozzy Osbournen garaiko Black Sabbath gogoratuko du jendeak, baina Ronny James Dioren garaian zentratuko gara, 1980an sartu zelako eta orduko kantu bat entzungo dugu. Ez da Ozzy Osbourne, baina berez askoz ere ahots hobea dauka, nahiz eta frontman bezala Ozzyren pare ezin zen jarri». Hard Rock eta heavyaren arteko zerbait dela esan daiteke, baina Izkanderrek ez du argi: «Heavyaren sorreran egon ziren, baina blues rocketik asko edaten duen taldea. Hartara, nik uste Judas Priest eta Iron Maiden bezalako taldeetan sortu zela heavya, baina pertsona beste bertsio entzungo dituzu teoria honen inguruan».\nBigarren erreferentzia 1992koa da. «Huelvan nintzen uda hartan oporretan eta Sevillan jo zuten Guns’n’roses, Faith No More eta Soundgardenek eta amak ez zidan joaten utzi, hortaz, urte ura ezin ahaztu», aipatu du MusikHariako kolaboratzaileak. Danzig taldearen abestia ordukoa da, «Misfits taldeko abeslariak sortutako taldea da eta Black Sabbathen riffen gotorlekua sortu zutela esan daiteke. Rick Rubin ekoizlearekin batu zen eta halako disko batzuk grabatu zituen. Gauza bera egin zuen Johnny Cashekin Rubin ekoizleak, iluntasunera bideratu zituen Cash eta Danzig. Evil Elvis deitu izan zaio Danzigi: komikien erreferentziak ditu, iluna da, zikina, sexuala… Baina hard rocka izaten jarraitzen duena», dio Fernandezek.\nHirugarren taldea ia aurkezpenik behar ez duen horietakoa da, ikonikoa izan den banda delako, itxurari dagokionez zer esanik ez. Guns N'Roses taldeko Axl Rose eta Slash!-en estetika denok dugu memorian iltzatuta, lehenengoaren zapi gorria eta bigarrenaren xistera. «Nire talde kutunena da, nahiz eta gaur egun defendatzeko ez den erraza. Talde guzti hauen artean azkenak izan ziren agertzen eta porrotetik oso gertu egon ziren. ‘Sweet child o'mine’ abestiak eztanda egin zuen eta horrek salbatu zituen. 80. hamarkadan Los Angelesen egiten zen hard rockaren eszenan kokatzen den taldea da. Zaletuentzat desastre hutsak izan dira eta tristeak, urte asko eta disko gutxi kaleratu dituztelako, 2008an azkena eta aurretik beste 17 urte jo behar dira atzera haien lan batekin topo egiteko. Baina egin dutena, oso ona da», nabarmendu du Izkanderrek. Lehenengo diskoko kantu bat, 1987ko ‘It's so easy’ da ekarri diguna.\nAzken taldearekin berriz ere 1991ra eraman gaitu Izkander Fernandezek, urte sagaratua inondik ere rockaren maitaleentzat. «Parrandara letxe txarrean zoazeneko unea ekartzen dit gogora kantu honek. Duela bi aste bete zituen 30 urte Skid Row taldearen disko honek, ‘Slave to the Grind’ deitzen denak. Guns N'Rosesen unibertsoko taldea dela esan dezakegu, nahiz eta hard rocketik aldendu ziren disko honetan, asko salduko zutela jakinda. Hiru balada oso mitiko ditu diskoak, baina ez ziren batere ‘horterak’. Bitxikeria moduan, Gilmore Girls telesailean agertu zen talde honetako Sebastian Bach musikaria», gaineratu du Lemoako musika adituak.\nHauxe beraz azken zerrenda:\n– Black Sabbath - Neon Knights\n– Danzig - Dirty black summer\n– Guns N'Roses - It's so easy\n– Skid Row - Slave to the grind\nIzkander Fernandez: «Japanese Breakfast musika asko ezagutzeke dudanaren adibidea da»


Venezuela - Places - EODA\nAll (6) Status of decision (2) Officialization (0) Linguistic analysis (2)\nVenezuelako Bolibartar Errepublika ()\nAuthor: SARASOLA ERRAZKIN, Ibon\nTitle: Exotoponimoen euskal formaz\nReference: XXXVI (1991-3), 1051-1079\nNotes: ECO zerbitzuko Patxi Galék egindako erauzketa eta migrazioa. Erreferentzietan Euskera agerkariko orrialde zenbakia ematen da aditzera eta Testuinguruan, leku-izenek dituzten ohar guztiak ageri dira.\nAuthor: EGUZKITZA BILBAO, Andolin & PALAZIO ARKO, Gorka Jakobe\nTitle: Geografidatutegia, geografi-izen arrotzen ortografia eta ortoepia finkatzeko saioa\nNotes: Era dokumentalak jasotze aldera, liburuko gaztelania-euskara-frantsesa aurkibidean ageri diren izenak hartu dira, 135-159. orrialdekoak alegia. ECO zerbitzuko Patxi Galék egindako migrazioa.\nNotes: 1995eko uztailaren 28an eta 1996ko urtarrilaren 26an onartutako zerrendek lehenengo bertsioa osatzen dute (Euskera, XL (1995-2.3), 898-913 eta XLI (1996-1.2), 123-125). Erreferentzietan 1995eko lerrokada hartako erreferentzia ematen dugu, 1996koa hizkuntza ofizialei dagokiena baita. Hala ere, gogoratu behar da 38. arauaren behin betiko testua Bilbon, 1999ko maiatzaren 28an, eta Donostian, 1999ko uztailaren 23an izan zela onartua eta aparte jasotzen dugula, lerrokadak aldaketa batzuk jaso baitzituen. ECO zerbitzuko Patxi Galék egindako erauzketa eta migrazioa.\nTitle: Munduko estatu-izenak, herritarren izenak, hizkuntza ofizialak eta hiriburuak (38. arau zuzendua eta eguneratua)\nNotes: ECO zerbitzuko Patxi Galék migratutako datuak. 460-471 orrialdeetako zerrendetako datuak dira jasotzen direnak eta erreferentzietan Euskera agerkariko orrialde hori ematen dugu aditzera.


referentziak: April 2018\nCompara dezagun titularrac buruz guertacari berbera\nDudalaric erosi eguncaria ikusi ditut ere titularrac hon beste alboco eguncariac. Halan\nAmorrua eragin du epaiak\nIndignación porque el tribunal no considera violadores a "La Manada"\nEl tribunal rebaja las penas para "La Manada" el no ver ni violencia ni intimidación\nLa sentencia contra "La Manada" desata una ola de indignación al no apreciar violencia\nPosted by Erramun Gerrikagoitia at 16:18 3 comments:\nAtaca gaiztoan nahiago auquera gutiago tcharra\nBatzutan aurquitzen gara bizitzan aurrean auquerac non escura daucaguzèn auquerac guztiac dira tcharrac edo guc nahi ez ditugunac baina bortchatuac egon guindezque hartzera behartuac heietaric bat eta holacoetan nahiz izan disgustura hartzen dugun auquerea da gutiago tcharra edo behintzat ahal bada gutien tcharra.\nArguitu nahi dut goicoa kin exemplu bat nic asmatua. Eman dezagun ze Afganistango herrixca batean aurquitu dituztela culpable bi mutico 16 urthecoac. Sententzia da bietaric bat behar dela hil eta auqueratu behar duela zein bietaric hil behar den herrixcaco buruzaguiac non auqueratzen ez balu bat ordea biac hil behar liratequeen. Eman dezagu ere ze bi muticoetaric bat dela buruzaguiaren lehencusiaren semea eta bestea dela soil muticoaren ezagun bat ezezagun bat. Ni ziur nago ze applicaturic leguea hon auqueratu auquera gutien tcharra luqueela auqueratuco ezezagun urrun hori bere lehencusiaren semearena zeren bi auquerac dira tcharrac baina bat gutiago tcharra.\nHalan dut iracurtzen prensan gaur buruz Virginia Imaz artistea, ondocoa\n... hunkituta eskertu zuen errekonozimendua.\nDudaric ez dago ze errekonozimendu hitza nahiago dut ze (Elhuyarrec dakarren) aintzatespen nahizta nic personalqui nahiago dut reconocimendu (edo, rekonozimendu, rekonozimentu) verbea. Hemen prensan antza aguindu eta manatu du zentzu commun onac dutelaric auqueratu siqueran auquera gutien tcharra, beharric.\nElhuyar hizteguiac ez dakar baina harrigarriqui (edo ez hain harrigarriqui) artean euscal hitzac errekonozimendu hitza (eta gutiago rekonozimendu). Zer errespetu dio Elhyarrec euscara realari?, euscaldunoc darabilgun euscarari? Da salagarria eta inadmitiblea, eroateco moducoa tribunaletara behintzat justificationeric emaiten ez duen ber.\nPosted by Erramun Gerrikagoitia at 16:24 No comments:\nSobera difficultosoa ulertzeco fite eta aise\nOndoco titularra da sobera difficultosoa ulertzeco. Hara\nPaueko jujeak euskoari buruz eman zuen epaiaren kontra jo du prefetak\nOn litzateque ze behintzat titularrac ez izaitea horren zailac ulertzen edo interpretatzen iracurlearentzat. Izaitea (behintzat titularrac) aise eta fite ulertzecoac ihardun beharric izan gabe ari izaiteco hemeneuticaren zurculuetan bilinbolaca.\nEguiten al da ahaleguinic hortaco?, aisago redactatzeco behintzat arten mass-mediaco profesionalac?\nZeintzu dira auquera hobegarriac hemen titularrean?\nPosted by Erramun Gerrikagoitia at 19:47 2 comments:\nOrientatione bila noiz bait gaude despistaturic\nBatzutan egoten gara desorientaturic ez dugularic ulertzen edo interpretatzen ongui ikusten duguna, non gauden ez daquigularic xuxen.\nHalan iracurquetan ere suertatzen da hori, esateraco nic iracurriric bi hitz behin baino guehiagotan ez nituenac ulertzen xuxen joan naiz azquenean hizteguira nahiric orientatu neure burua jaquiteco ea zer demonio diren hitz horiec direnac aguertzen paperean prensan tchitean pitean. Verba horiec dira\nizapide eta egikaritu\nJo dut Elhuyar hizteguietara curiositatez (esaten bait dute dela fidatzecoa) ea zer diratequeen horiec bi verboc gaztelaniaz. Hau da dakarrena Elhuyarrec (ikus hau eta hau)\nizapide: tramite, tramitación, gestión\negikaritu: cumplir, ejacutar\nOhartu naiz nola esateraco Elhuyar edo berez cabuz edo xurupaturic dakarren informationea beste norbaiten ganic dituela hizteguiac total guezurrez infectuatuac, erran nahi baita betheric errorez, errore inadmissiblez. Zeren emendioz baina guezur inadmissible horiec? Non dago lexico amancommun internationala?\n[Gogoratzen naiz nola Xabier Amuritza euscalzale relevantea mintzatzen zen (edo zuen izquiriatzen) buruz hizteguiac daudenac beteric infectionez, infectione lexicalez. Dirudienez seguitzen dute infectaturic oraino hortche. Ez al dute hizteguiac generalqui, salvu execptione execptionalac, reflexatu behar edo jaso hizteguietara realitatea sociologicoqui existitzen dena (eta constatu ahal dena nahi balitz) hain delaco hizcuntza preexistente batean?]\nPosted by Erramun Gerrikagoitia at 16:05 No comments:\nGuezur eta deshonest\nIkusi nuelaric prensan (Gara, 27 martchoa 2018) interview bat eguina EIZIE traductoreen presidentesari aviatu nintzen tentuz iracurtzera. Ikusi nuen nola lehenbizitic Idoia Gilleneac presidentesa kexatzen zen esanez ze EIZIE zela elkarte baina ez tamalez behintzat oraino elkargo.\nNola nic ez nuen ikusten differentziaric arten elkarte eta elkargo (nola esango dut, euscaldun guehienec) jo nuen interneten Elhuyar hizteguira esperantzaz han nuela ikasico zeozer buruz differentzia dagoena bi hitzon (edo conceptuen) artean.\nelkarte eta elkargo\nHalan ikusi dut ze tzat elkarte diola Elhuyarrec dela gaztelaniaz\n1) unión, concordia; reunión, concordia\n2) asociación, agrupación, comunidad, sociedad\naitzitic tzat elkargo dioena Elhyarrec da ondocoa\n1) asociación, unión; colegio [profesional], colectividad\n2) alianza, pacto\nOndoren iracurri dakarrena Elhuyarrec nire lehenbizico refexionea da ze hor dakarzan gaztelaniazco termino guztiac\n(unión, concordia, reunión, concordia, asociación, agrupación, comunidad, sociedad / asociación, agrupación, colegio [profesional], colectividad)\ndirela ere existitzen euscaraz ezen direla ere euscarazco verbac. Ez al da esaten euscaraz ere esaten\nunionea, concordia, reunionea, concordia, associationea, agrupacionea / associationea, agrupacionea, collegio [professionala], collectividatea?\nZein lista horretatic da euscarazco hitz erabilten ez dena?\nHorrec erakusten eta iracasten dit niri ze ez dagoela euscararen eta euscaldunon reconocimenturic baina bai aitzitic mesprezua eta destaina lar handia. Escatzen da ondrautasun minimuna, ez soil humanoa baizic batez ere cientificoa, ethrri edo ez ethorri dagusaguna societatean acort edo desacort kin gure prejuzguac, casu hontan prejuzgu purista lexicalac.\nIruditzen zait ze holan jocatzea dela falsuqui jocatzea eta izatea deshonest. Jocatzea prevaricationez.\nPosted by Erramun Gerrikagoitia at 16:11 No comments:\nCompara dezagun titularrac buruz guertacari berber...


Aspace Gipuzkoak festa ospatuko du asteburu honetako Igandero jardunaldian – Irunero\nPosted on 2022(e)ko maiatzak 13 by Irunero\nAspace Gipuzkoa zorioneko dago: egiten duen lan bikaina ezagutarazteko asmoz, Elkartearen beraren 50. urteurrenaren esparruan, igande honetan, hilak 15, eskualde mailako jaia egingo du, Zabaltza plazan eta Colón ibilbidean, Igandero ekimenaren hurrengo jardunaldia baliatuz; hain zuzen ere, Irun erdialdea jardueraz betetzea proposatzen du ekimen horrek, eta, horretarako, erdialdea oinezko eta txirrindularientzat erreserbatzen da.\nAspace Gipuzkoak urriaren 4an hasi zituen bere urteurrena ospatzeko ekitaldiak, Tabakaleran, eta, ordutik, hainbat jarduera antolatu ditu, Elkartearen beraren lana eta osatzen duten pertsonen egoera ezagutarazteko.\nAdibidez, “50 urte inklusioa bermatzen” erakusketa egin du, hilabetez, Palmera-Montero Gunean. Orona Fundazioarekin elkarlanean osatu du entitateak, eta 24 panel biltzen ditu, modu didaktiko eta pedagogikoan garuneko paralisia duten pertsonen, haien ingurune pertsonal eta familiarraren eta Elkartearen beraren egoera ezagutarazi eta erakusten dutenak.\nAspace Gipuzkoa, 2022ko jaietako pregoilari\nAspace Gipuzkoak 42 urte darama Irunen, bi zentro ditu hirian, eta garuneko paralisia duten 53 pertsonari ematen die arreta. Bada, berak emango die hasiera 2022ko sanpedro eta sanmartzialei: Elkarteak joko du pregoia, udaletxeko balkoitik, ekainaren 23an.\n2022ko Xake Eguna\nMaiatzaren 15ean bertan, Bidasoa Xake Klubak 2022ko Xake Eguna ospatuko du, Colón ibilbidean bertan, 11:00etatik 13:30era bitartean.\nXakea ezagutu eta praktikatu nahi duten adin guztietako bidasotarrentzat da ekitaldia.\nBertaratzen direnek xake partidak jokatu ahalko dituzte, ikaskuntza tailerrean eta piezak kokatzeko jokoetan parte hartu, pieza misteriotsua bilatu, truke xakean lehiatu, aurpegia margotu, eta xake erraldoian jokatu.\nZirkulazioari buruzko oharrak\nIgandero ekimenaren esparruan ohikoa denez, 18:00etara bitartean, Iparralde eta Gipuzkoa hiribideetako bidegurutzeen artean, zirkulazioa etengo da. Gainera, Irunbusen erdialdeko geralekuak itxita egongo dira.\nPosted in LABURREANTagged Aspace, elkartea, Igandea, Igandero, irun, irunero, urteurrena\nBehobiako “Auzo Sortzailea” programan parte hartzeko ekimena proposatu dute


Limoi-zukua - Gastronomía Vasca: Escuela de Hostelería Leioa\nLimoi-zukua edo limoi-ura deritzo limoien endokarpotik zukua ateratzean lortzen den likidoari. Fruituaren pisuaren %30 izaten da.\nBere zapore azido bereizgarri hori azido zitrikoak ematen dio. Azido hauek ahosabaian «defentsa» erreakzio bat eragiten dute eta listu-jariatzeak gora egiten du. Era honetan, azidoak disolbatzen dira eta ahoko epitelioan duten eragin kaltegarria txikiagotzen da.\nLimoi-zukua azidoa da normalean; hala ere, limoiak usteltzen hasten direnean, zukua mingotsa bilakatu daiteke.\nSukaldean askotan erabiltzen da platerei zapore azidoa emateko, eta batzuetan, olio-ozpinei botatzen zaie. Limoi-zukua haragien zenbait marinatuetan erabiltzen da. Haragia sukaldatu aurretik botatzen da zukua; izan ere, limoiaren azidoa haragiaren zuntzen kolagenoak partzialki hidrolizatzen ditu, hau da, haragia biguntzen du. Entsaladen gatzozpinetan ozpinen ordezko gisa balio du; gainera, ozpina baino digestiboagoa da. Arrainen zebitxeak egiteko erabiltzen da, baita gozogintzako zenbait produktuei (tartak, pastelak, etab.) usaina emateko ere.\nLimoi-zukua, ura eta azukrea limonadaren osagaiak dira, eta limonada koktelak egiteko edota infusioei usaina emateko erabiltzen da.\nBatzuetan, hainbat elikagai (berenjenak, sagar zatiak, bananak, ahuakateak eta zenbait ortuari, patata esaterako, zurituta daudenean) airearekin kontaktuan jartzean, oxidatu ez daitezen limoi-zuku tanta batzuk botatzen zaizkie; era honetan, azidoak elikagai horien mamia oxidatzearen ondorioz iluntzea ekiditen du.\nNutrizio-informazioa (0.1 l)\nZuntza 0.1 g\nKaltzioa 7.0 mg\nA bitamina 2.0 ug\nC bitamina 36.0 g\nGatza (Sodioa) 1.0 mg\nAzukreak 1.6 g\nAhuntz gazta izozkia\nPlater mota: Izozkiak eta Sorbeteak\nArrosa Dama koktel\nBlody Mary koktela\nCorn Flakes hibridoa\nDerby Daikiri koktela\nGin Fizz koktel\nGin Royale koktel\nGin Urrea koktel\nGin Zilarra koktel\nJengibre - airea\nJengibre eta limoi sorbete-a\nKuia eta espezia bizkotxoa\nLimoi - jengibrezko gela\nSukaldaritza mota: Sukaldaritza beganoa, Sukaldaritza beganoa, Sukaldaritza beganoa\nMarinatutako oilaskoa barazkiekin salteatuta\nKontserbatzeko teknika: Hotzetan gorde\nRed velvet tarta\nSan Francisco koktel\nSouvlakia tzatziki, pita ogia eta entsaladarekin\nPlater mota: Berdurak eta barazkiak, Hegaztiak\nWhisky Garratza koktel


Hezkuntza legearen inguruko hitzaldia | Laskorain Ikastola\nHezkuntza legearen inguruko hitzaldia\nIkasturte honetan zehar ikastolok, baita beste Hezkuntza eragileak ere, Hezkuntza akordioa lantzen/jorratzen ari gara. Gainera, azken egunetan mahi gainean dugu Eskola inklusiboaren aldeko herri ekimen legegilea. Zalantza barik gure hezkuntza sisteman eragin handia izango duten bi ekimen dira. Gai hauetaz EHIren Artezkaritza Kontseiluak bere jarrera azaldu du, eta, batzuetan, hedabideen bitartez ere gizarteratu egin du.\nHala ere, aipatutako abagune berezian egonik, talde gisa ekimen eta erabaki desberdinak antolatu, hartu eta plazaratu beharrean egon gaitezke, eta horrek aldez aurretiko talde mailako eztabaida irekia eta jarrera bateratua eskatzen ditu. Horretarako, eta aurreko urteetan izandako esperientzia positiboak kontuan hartuz, EHIren Artezkaritza Kontseiluak ezinbestekotzat jo du ikastolen ordezkariekin kontrastea egin eta elkarlana bideratzea, eta iragan Maiatzaren 14ko bileran horrela egitea erabaki du.\nBide honetan, beste batzuetan erabilitako metodologia bera erabili nahi dugu berriz ere, hots, eskualdeka ikastolekin bilerak egitea. Mezu hau aprobetxatu nahi dugu, halaber, eskualdekako bileretara ikastoletatik Errektore Kontseiluetako ahalik eta ordezkari gehienak bertaratzeko eskatzeko (baita zuzendaritzako kideak, langileak eta interesa izan dezaketen bazkideak ere) Ikastolen Elkartearen Artezkaritza Kontseiluaren nahia baita azterketa eta eztabaida sakon bat bultzatzea eta prozesuak ahalik eta parte-hartze handiena izatea, egoerak horrela eskatzen baitu (azken hezkuntza akordioa orain dela 26 urte onartu zen). EHIren aldetik, Artezkaritza Kontseiluko eta Zuzendaritza Taldeko kideek hartuko dute parte.\nTolosaldeko bilera Laskorain Ikastolan izango da, Usabalgo egoitzan, ekainaren 12an, asteartean, arratsaldeko 19:00etan.


Azkoitia txapeldunorde Gipuzkoako Emakumea Pilotari txapelketa herrikoian - - Maxixatzen.eus\nAzkoitiko Emakumea Pilotari 2018-06-16 21:47\nLarunbatean, ekainaren 16an, Emakumea Pilotari eguna ospatu zen Iruran, hamabigarren aldiz. Bertan jokatutako Gipuzkoako herri arteko paleta txapelketan finaleraino iristea lortu zuten Amaia Aizpuruk eta Ana Odriozolak. (Argazkia 1)\nGoizeko 10etarako Irurako pilotalekua partaidez betetzen hasi zen, Emakumea Pilotari txapelketa jokatzeko asmoz. Deba, Hernani, Mutriku, Oiartzun, Zizurkil eta Azkoitia izan dira 2018ko Emakumea Pilotari txapelketan parte hartu duten herriak. Eta aurtengoan Amaia Aizpuru eta Ana Odriozola azkoitiarrek ordezkatu dute Azkoitia. Ederki, gainera!\nElkarren kontra hainbat partida jokatu ostean, multzo bakoitzeko lehenengo bi sailkatuek finalerdietara pasatzeko aukera izan zuten. Azkoitiko bikoteak finaleraino iristea lortu zuen, finalaren aurretik Mutrikuko eta Hernaniko ordezkariak mendean hartu ostean. Finalean, ordea, azkoitiarrek ezin izan zituzten Debatarrak garaitu eta hauek eskuratu zuten txapela, bikote azkoitiarrari 14-7 irabazita.\nZorionak bikote azkoitiarrari!


Morau musikariaren 'Egunsentiak alperrentzat' azken diskaren aurkezpena Beran, maiatzaren 20an - Bortziriak - 2018-05-20 - Erran.eus\nMorau musikariaren 'Egunsentiak alperrentzat' azken diskaren aurkezpena Beran, maiatzaren 20an\nTtipi-Ttapa/Xorroxin 2018-05-18 07:00\nDiskak amarekin, dozena bat urtez, goizero, egunsentietan egin dituen paseoak ditu ardatz\nEuskal idazle eta musikariaren emanaldia 19:00etan izanen da, Kataku ostatuan\nAndoni Tolosak, Morau ezizenez ezagutzen denak, bere azken diska, Egunsentiak alperrentzat, aurkeztuko du igandean, hilaren 20an. Berako Kataku ostatuan eskainiko du saioa, 19:00etan. Folk-rock kantautoreak 'gizartearen kronistatzat' du bere burua; eta ironia eta xamurtasunez zipriztinduak dira orain artean kaleratu dituen sei diskak.\nMorauren Egunsentiak alperrentzat bakarkako lehen lan luzeak amarekin, dozena bat urtez, goizero egunsentietan egin dituen paseoak ditu ardatz. Paseo horiek aitzakiatzat hartuz, gaixotasunaz (bereziki amaren alzheimerraz), zaintzaz, familia-harremanez, maitasunaz edo heldutasunaren bilakaeraz solastatzen da.\nEgunerokotasunean kokatu du bere begirada, gertakari eta irudi txikiz hornitu ditu hamairu kantuak, dramatik urrunduz eta gaixotasunarekin lotutako topikoei alde eginez. Bukaera eta hasiera jakineko bidaian murgiltzea ahalbidetzen du, gogoetei tarte eginez.\nIgande arratsean Morauren kontzertua izanen da Berako katakun.Egunsentiak alferrentzat diska aurkeztuko du bertan.\nXorroxin irratia 2018 mai 17 Mendialdea


Ikasi gabeko hizkuntzak hitz egiteko 5 teknologia | Consumer\nIkasi gabeko hizkuntzak hitz egiteko 5 teknologia\nGailu teknologikoei esker, gero eta errazagoa da mundu osoko pertsonekin hitz egitea, mundu osoko pertsonekin hitz egiten jakin gabe.\nEgilea: sophiadigital 2017-ko maiatzak 31\nNork ez du hizkuntza asko jakin nahi? Edozein hizkuntzatan hitz egiteak hainbat abantaila ekarriko lituzke, bai arlo profesionalean, bai kulturan, bai arlo pertsonalean. Hala ere, baliabideak mugatuak dira eta hizkuntza bat ikasteak denbora, diru eta ahalegin handia dakar berekin. Zailtasun horien aurrean, zer egin daiteke? Teknologiak hainbat soluzio eskaintzen ditu beste hizkuntza batzuetan komunikatzeko: gadget itzultzaileak, ulermena eta jariakortasuna hobetzen duten aplikazioak.\nImajinatzen duzu edozein herrialdetako hiztunekin hitz egin ahal izatea hizkuntza ikasi gabe? Benetan, hori benetako aukera da: hizkuntzak hitz egin daitezke teknologiaren laguntzaz. Izan ere, badira berehala elkarrizketak itzultzeko gai diren aparatuak, hala nola Pilot entzungailu adimenduna eta Travis, hizkuntzaren oztopoak hausten dituen gailua.\n1. Pilot: entzungailu itzultzailea\nAparatu bitxi hau Waverly Labs enpresak sortu zuen eta crowdfunding kanpainari esker garatu zen. Pilot kitak mikrofonoz eta bozgorailuz hornitutako haririk gabeko entzungailuak ditu, smartphone batera Bluetooth bidez konektatzen direnak.\nPilot bidez egindako itzulpena ia aldi berekoa da; beraz, pertsona gai izan daiteke ia denbora errealean ikasi ez duten hizkuntzak ulertzeko; izan ere, atzerapena bi segundo baino ez da, eta gailuaren sortzaileek denbora gehiago murriztea espero dute.\nHasieran, ingelesez, ingelesez, frantsesez, italieraz, italieraz eta portugesez hitz egiten da. Hala ere, beste hizkuntza batzuetako elkarrizketak itzultzeko aukera izango dute erabiltzaileek, besteak beste: alemana, arabiera, txinera, grekoa, japoniera, errusiera, turkiera eta arabiera. Piloten merkaturatze-data udazkenean aurreikusten da, eta prezioa 223 eta 268 euro bitartekoa izango da.\n2. Travis: hizkuntzak hitz egiten duen aparatua\nEsku baten ahurrean dago, eta 80 hizkuntza itzultzeko gai da. Travis da, itzultzaile automatiko oso interesgarria, Herbeheretako start-up batek garatua. Prozedura erraza da: itzuli nahi den esaldia bakarrik esan behar da, eta gailu honek esandako hizkuntzan erabakiko du. Ahotsa eta offline ahotsa ezagutzen ditu, eta, gainera, 12 orduz erabil daiteke bateriaren autonomiari esker.\nProposamen honen gauzarik bitxiena da erabiltzen ari den tresna dela. Hori posible da machine learning teknologian oinarritzen delako, adimen artifizialaren adar bat, makinek automatikoki ikas dezaten.\n3. Smartpen: boligrafoa\nBaina mundu digitalak ez du soilik itzultzaileen gadgetak eskaintzen, beste aukera asko baizik, beste hizkuntza batzuk ikasteko errazagoak. Horietako bat Smartpen da, arkatz baten itxura duena, baina hori baino askoz gehiago da.\nKids SmartPen S.L. konpainia espainiarra paperean kodetutako hizkuntza baten soinuak eta fonemak interpretatzeko gai den arkatz optikoa garatu du. Haurrei zuzenduta dago, beren hizkuntza-trebetasunak indartzeko balio baitie. Izan ere, bai Haur Hezkuntzako ikasleentzat bai ikasle zaharragoentzat, Bigarren Hezkuntzan bezala.\n4. Babel: hizkuntzak mugikorrarekin hitz egin\nSmartphoneak ere asko lagundu dezake hizkuntzak ikasten, erraz instalatzen diren apps desberdinen bidez. Hori da Babbelen kasua, hizkuntzalariek eta adituek diseinatutako ikaskuntza-programak dituen app bat. Interesgarriena da bere irakasgaiek ez dutela 15 minutu baino gehiago irauten, eta horrek erraztu egiten du lan-bizitza eta bizitza pertsonala hizkuntzen azterketarekin bateragarri egitea.\n5. Hizkuntzak hitz egiteko liburu elektronikoak\nLiburu elektronikoak gero eta hedatuago daude gizartean, eta, pixkanaka, irakurtzeko ohiturak aldatzen ari dira. Gainera, horrelako gailuetan, eleberri on bat ez ezik, hizkuntzak ikasteko ere erabil daitezke. Eta deskargatu daitezkeen formatu horrekin bateragarriak diren titulu eta edukiekin ez ezik, aparatuen aplikazioekin ere badu zerikusia. Izan ere, e-bookek, adibidez, itzultzaile txertatuak dituzte.\nIraultza edo atzerapena?\nTramankulu horiek merkaturatzeak eta ezartzeak, batez ere Pilot edo Travis itzultzaile automatikoek, lehen eta ondoren markatuko dute komunikazioari dagokionez. Horiekin edonork izango luke komunikatzeko gaitasuna, ikasi beharrik gabe. Azken batean, mundu osoko hiztunekin harreman zuzena izan liteke.\nAsmakizun horien aplikazio profesionala ere ez da alde batera utzi behar. Dagoeneko ez litzateke oztoporik egongo enpresen eta korporazioen arteko komunikazioan, oso onuragarria baita mundu globalizatuagoa lortzeko. Era berean, kulturarako sarbidea askoz eskuragarriagoa eta berdintasunezkoagoa litzateke, pertsonen klase soziala edo maila kulturala edozein dela ere.\nHala ere, dena ez da abantaila. Hasteko, itzultzaile automatikoak gizartean sartzeak kalte egin diezaieke zenbait lanbideri, hala nola itzulpengintzari. Itzultzaileen, gida turistikoen eta irakasleen ordezko teknologikoek bezala jardun dezakete.\nHizkuntzak ikastea eta ikastea ere ez da sekretu bat gizakiarentzat. Garuna eta trebetasun mentalak lantzeko eta garatzeko modu bat da, pertsona Pilot bezalako gailuekin moldatzen bada gal daitekeen entrenamendua.\naplikazioak gadgets-eu idiomas-eu\nIngelesa ikasteko teknologia erabiltzeko zazpi modu


Zer gertatzen da papera, beira eta plastikoa banandu ondoren? | Amak Gaur\nZer gertatzen da papera, beira eta plastikoa banandu ondoren?\nAna L. | 16/05/2021 12:00 | familia\nEdukiontzira botatzen duzun guztia itzultzen da, Hori birziklapenaren letra okerra litzateke, besteak honakoak dira: murriztu, berrerabili eta birziklatu. Galdetzen baduzu edo zure seme-alabek galdetzen badizute zer gertatzen den kartoia, plastikoa edo beira dagokien ontzietan banatu ondoren, esango dizugu. Plastikoak, botilak edo paperak berriro bizitzera itzultzen direlako.\nKomentatu dugun moduan, birziklatzea da ekonomia zirkularraren zutabeetako bat, eta bihar birziklapenaren munduko eguna! Garrantzitsua da familia osoa bertan parte hartzea. Baztertu eta dagozkien ontzietan sartzen ditugun material hauek beste objektu batzuen lehengai bihurtuko dira. Beraz, hainbat aste barru berriro eskura izango ditugu.\n1 Zer gertatzen zaio edalontziari ontzi berdea bete ondoren?\n2 Nola birziklatzen da paperera?\n3 Eta plastikoa bereizi ondoren?\nZer gertatzen zaio edalontziari ontzi berdea bete ondoren?\nOso garrantzitsua da etxean edalontzia berrerabiltzea, botila berak hainbat aldiz balio dezake. Baina jada erabilgarria ez badugu, edukiontzi berdean gorde beharko dugu. Beirak 5000 urte inguru behar ditu deskonposatzeko, ia osorik dauden beirazko zatiak dituzten Egiptoko hilobiak aurkitu dira! Y beira% 100 birziklatzen da.\nEdalontzi berdean kristalezko botilak eta poteak jartzen ditugunean birziklapen planta batera eramaten dira. Han egiten duten lehenengo gauza ezpurutasunez eta bestelako materialez garbitzea da eta kolorez bereiztea. Guztia birrindu egiten da calcin izeneko materia lortzeko, beira edukiontzi berriak eraikitzeko lehengaia.\nBeirak ingurunearekin fisikoki edo kimikoki elkarreragiten ez duen arren, birziklatzearen abantaila da beste botilek zuten kaltzina berriro erabiltzen dela. A) Bai osagai nagusiak naturatik atera behar izatea ekiditen du. hauek dira: silizezko harea, sodio karbonatoa eta kareharria. Gogoratu behar dugu beirazko ontzi bat ez dela inoiz abandonatu behar.\nNola birziklatzen da paperera?\nEl papera 7 aldiz birziklatu daitekeHorri bizitza erabilgarria deritzo, lortzen den zuntzaren propietateak apur bat galtzen diren bakoitzean. Espainian, urtero, 4 tona paper birziklatzen dira, baina gehiago birziklatzea lortu behar dugu, horrela zuhaitz gehiago ere kontserbatuko direlako.\nEl kartoia eta papera ez dira edukiontzi urdinean biltzen, baina baita saltoki handietatik edo industria zentroetatik ere birziklatzeko plantetara eramaten dituzte. Kartoia edukiontzian sartzen dugunean bereiziko dute, dimentsio eta pisu normalizatuetako fardoetan sakatzen dira. Papera motaren arabera sailkatuko da, egunkaria ez da aldizkariena bezalakoa.\nPaper motetan sailkatu ondoren, fabrika batera garraiatzen dira zelulosa mamian bihurtuko dira. Ore hau zuzenean bereizteko plantan ere egin daiteke. Ore honekin pasta bat sortuko da, lehortu eta paperezko bobina handietan bilduko dena, berriro ere oinetakoak, zerealak, liburuak, egunkariak ... lortzeko kutxak bihurtuz.\nEta plastikoa bereizi ondoren?\nEdukiontzi horiaren kasuan, plastikoa, lehenik eta behin bereiztu plastikozko botilak, adibidez, beste ontzi batzuetatik esate baterako, aluminiozko latak edo tetrabrikak, ontzi berean doazenak. Tetrabrikak sailkatzen zailenak dira, papera, polietilenoa eta aluminioa dutelako, eta latak modu mugagabean birzikla daitezkeelako!\nHondakinak pisuaren eta tamainaren arabera sailkatzen dira, Zinta magnetikoari esker, burdina duten ontziak bereizten dira, esaterako, latak ez dituztenekin. Zorrotz plastikoaz hitz egitean, edukiontzian sartu ondoren, birziklapenak 4 urrats egiten ditu- Hondakinak zati txikitan birrintzen dira, ondoren garbitu, zentrifugatu eta garbitu daitezen lehortzeko. Prentsen bidez, plastikoak lortu nahi duen forma hartzen du estrusio prozesua.\nGarrantzitsua da jakitea eta zure seme-alabei transmititzea, birziklatzera jasaten ez duten hondakin guztiak, joan kontrolatutako biltegietara, zabortegietara edo energia ekoizteko lantegietara. Beraz, badakizu birziklatzeko, eta ez bihar bakarrik, egunero baizik! Hemen Horretarako trikimailu batzuk uzten dizkizuegu.\nArtikuluaren bide osoa: Amak Gaur » familia » Zer gertatzen da papera, beira eta plastikoa banandu ondoren?\nNire haurra horia da


Saint-Romain-la-Motte - Wikipedia, entziklopedia askea.\n46°05′04″N 3°58′53″E / 46.0844°N 3.9814°E / 46.0844; 3.981446°05′04″N 3°58′53″E / 46.0844°N 3.9814°E / 46.0844; 3.9814\nNoailly, Mably, Pouilly-les-Nonains, Renaison, Riorges, Saint-Germain-Lespinasse, Saint-Haon-le-Vieux eta Saint-Léger-sur-Roanne\n1.417 (2019ko urtarrilaren 1a)\n715 (%50.5) 719 (%50.7)\nSaint-Romain-la-Motte Frantziako udalerri bat da, Loira departamenduan dagoena, Auvernia-Rodano-Alpeak eskualdean. 2013an 1514 biztanle zituen.\n2007an Saint-Romain-la-Motte udalerrian erroldatutako biztanleak 1.514 ziren. Familiak 549 ziren, horien artean 80 pertsona bakarrekoak ziren (40 bakarrik bizi ziren gizonak eta 40 bakarrik bizi ziren emakumeak), 218 seme-alabarik gabeko familiak ziren, 243 seme-alabak dituzten bikoteak ziren eta 8 seme-alabak dituzten guraso-bakarreko familiak ziren.\n2007an 589 etxebizitza zeuden, 562 familiaren etxebizitza nagusia ziren, 9 bigarren erresidentzia ziren eta 18 hutsik zeuden. 558 etxeak ziren eta 30 apartamentuak ziren. 562 etxebizitza nagusietatik 487 bere jabearen bizilekua ziren, 64 alokairuan okupaturik zeuden eta 11 doan lagata zeuden; 9 etxek bi gela zituzten, 42 etxek hiru zituzten, 181 etxek lau zituzten eta 331 etxek bost zituzten. 423 etxek euren parking plaza propioa zuten azpian. 169 etxetan ibilgailu bat zegoen eta 371 etxetan bat baino gehiago zituzten.\nSaint-Romain-la-Motte udalerriko biztanleria-piramidea 2009an .\n2007an lan egiteko adina zuten pertsonak 982 ziren, horien artean 713 aktiboak ziren eta 269 inaktiboak ziren. 713 pertsona aktiboetatik 676 lanean zeuden (356 gizon eta 320 emakume) eta 37 langabezian zeuden (17 gizon eta 20 emakume). 269 pertsona inaktiboetatik 135 erretiraturik zeuden, 74 ikasten zeuden eta 60 "bestelako inaktibo" gisa sailkaturik zeuden.\n2009an Saint-Romain-la-Motte udalerrian 560 unitate fiskal zeuden, 1.566,5 pertsonek osaturik. Pertsona bakoitzeko diru-sarrera fiskalaren mediana urteko 17.755 euro zen.\n2007an zeuden 46 komertzioetatik, 1 janari enpresa zen, 2 material elektrikoaren fabrikazioko enpresak ziren, 4 bestelako produktu industrialen fabrikazioko enpresak ziren, 8 eraikuntza enpresak ziren, 10 ibilgailuen saltze eta konpontze enpresak ziren, 2 garraio enpresak ziren, 3 ostalaritza eta jatetxe enpresak ziren, 1 informazio eta komunikazio enpresa zen, 2 finantziazio enpresak ziren, 1 higiezinen enpresa zen, 6 zerbitzu enpresak ziren, 4 administrazio publikoko enpresak ziren eta 2 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 7 zerbitzu publikoetatik, 1 ibilgailuen konpontzeko eta nekazaritza tresnetako lantokia zen, 2 margolariak, 1 iturgina, 1 argiketaria, 1 ile apaindegia eta 1 jatetxe.\n2000. urtean Saint-Romain-la-Motte udalerrian 40 nekazaritza-ustiategi zeuden, 2.324 hektarea erabiltzen.\nSaint-Germain-Lespinasse (2,6 km)\nPouilly-les-Nonains (5,2 km)\nSaint-Léger-sur-Roanne (5,2 km)\nSaint-Haon-le-Châtel (5,7 km)\nSaint-Forgeux-Lespinasse (5,9 km)\nSaint-Haon-le-Vieux (6,0 km)\nRenaison (6,0 km)\nBNF: 152598505 (data)\nOrriaren azken aldaketa: 16 urria 2021, 11:36.


Letrak saritzen - bizkaie.biz\nEuskerea berbagai III. urtea // 86. zenbakia\nMezea, inoz baino egokiago esanda, Martin Ugalde idazle eta kazetaria gogoratu eta omenduz hasi zan. Harek be jaso eban 1990 urtean Euskadi Literatur Saria Itzulera baten historia lanagaitik, baita mereziduta Euskaldun Unibertsala saria be.\nMikroa makurtu behar izan eban hurrengo hizlariak. ‘Eusko Jaurlaritzako Kultura Sailak urtero antolatzen dau sariketea, literatur esparru guztiak bultzatu eta zabaltzeko helburuagaz. Ganera, lehiaketa honen bitartez euskal literaturea indartu eta idazleen lana be balorau gura dau’. Grosso modo, holako zer edo zer esan eban Mirenek, aitamenak aitamen. Neure memoria urriaren defensan irudi polit-politak iminten ebezala informazinoaren osogarri esan behar dot.\nAzkenik, makailaua emoteko ordua etorri zan. Lehiaketan lau sari nagusi emon ziran: Literatura Euskaraz, Literatura Gaztelaniaz, Haur eta Gazte Literatura eta Literatur Itzulpengintza. Lau atal, lau zergaiti, lau liburu bereizteko letren itsasoan.\nAzken arloko irabazlearen lana aitatu eben lehenengo. Zumaiako institutuko ingeles irakasleari egokitu jako, Anton Garikanori. Leo Perutzen Bederatzietatik bederatzietara lana itzuli eban; neure eretxi apalean, gizonak orduak pasauko ebazan holako ehoziri-lanean. Zorionak! Ganera, jeroglifikoak deszifretako begi alperrak daukaguzanokaz be akordau ziran Miren eta Juanjo, Iñaki Beraetxe (Europako 'Kontakizun amaigabe' titulua jaso dauan Goenkaleko Mikel) ekarri ebelako itzulpenaren zatitxu bat amaitzeko.\nJarraian, Haur eta Gazte Literatura sailean Jexux Mari Olaizola "Txiliku"ri egokitu jakon Osaba Bin Floren bere lanarengaitik. Bush-ek ezetz esango deutso planari, Juanjo. Holako hitz-jokoa euki eta saria emon? Ia zenbat irauten deutsun ausardiak.\nSegiduan, Eduardo Gil Berak Gaztelaniazko Literatura ataleko saria 'garabitu' (bi begitaldi behar dira holako gizon altua ikusteko!) eban lehendakariaren eskuetatik, Historia de las malas ideas liburuagaitik. Hau liburuau ez dot leidu, baina pentsetan dot gustauko jatala. Almudena Cachok leidu euskun zati bat, erredundantziarik barik.\nAzkenik, Euskarazko Literatura sarirako Jokin Muñozen Bizia lo aukeratu eben. Beste nafar bat. Planaren bigarren partea ete, Juanjo? Oso lan onak itxi ebazan atzean honek; beraz, hau be leidu beharko da.\nBaina, holan hasi ezkero, liburuen zerrendea lar luzea da. Euskal Herrian gero eta idazle gehiago dago eta gero eta irakurle gitxiago. Esateko asko daukagula izango da.\nGaur lau aste ospakizun batera joateko konbitea jaso neban. Mirenek bialdu eustan, Juanjoren etxean lagun batzuen liburuei sari bana emon behar jakela eta, neuretzako be kanapetxu batzuk eta koka-kola koparen bat (alkoholbakoa) egongo zala adierazoz. Atoan, orandino barreka hasi barik, zera okurridu jatan: zer pintetan dot neuk holako sariketa batean? Itzulpen sariagaitik konbidau nabe ala 50 urteko batezbesteko adina 49ra bajatuteko ahalegina baino ez da izango?\nDudea argitu asmoz, Juanjoren etxera joan nintzan. 'Nafarroa, 2, mesedez' esan neutsan kanpotar etxurea eukan Gasteizko txoferrari, izan be, hara be berandu ailegauko nintzan osterantzean. Bera arin ibili zan, baina neu bardin-bardin berandutu nintzan lehendakaritzarako bidean.\nEkitaldia hasi eta bigarren duda bat gehitu neutson neure zerrendeari: ostras! Esataria ez da ba Edurne Ormazabal, telebistako aurkezlea? Glamour larregi egoan horren metro koadro gitxitan. Koadroa ez zan gitxiagorako be: Durangoko azokearen bilera klandestinoa emoten eban harek! Elkar, Ibaizabal, Eizie... eta izen propio pilo bat. Eta izenen artean neu. Ur Apalategiren aurrean jarri nintzan, konturatu barik nor ixten neban atzean.


kritiken hemeroteka » Azalekoa eta azalarena\n« Liburuen ahalmen ikaragarriarena | Geografiak »\nBala hutsak / Castillo Suarez / Elkar, 2006\nAzalekoa eta azalarena Igor Estankona / Berria, 2006-04-04\nUmorea eta probokazioa, poema arean bortitzak, zaurietan arakatzeko ezin eutsizko joera… Castillo Suarez aurkezteko, urteak joan eta urteak etorri, beti entzuten ditugu antzeko berbak. Gizon-emakumeen harremanen gainekoak ei dira bere liburu guztiak. Eta batek baino gehiagok galde egin diezaioke bere buruari ea benetan merezi duen hurrengo poemategia irakurtzeak, finean prosaikoa eta intentsua betiko antzera nahasteko asmoz idatzia bada.\nNik behintzat ez diet hainbeste misterio ikusten “Bala hutsak” honetako poema askori. Baina badirudi zenbaitek luma hartzen dutenean ezin ulertuzko zeozer kontatu behar digutela, harrapatu ezik ere orriaren hirugarren dimetsioan izkutaturik legokeen egia bat. Castillo Suarezen edozein poema modu biluzean eta filtrorik barik irakurtzeko idatzi dela esango nuke nik. Egoera pertsonalak kontatzen dituzte, era ederrean idatziak daude eta batzuetan, soilik batzuetan, zerbait sakona iradoki dezakete, edo oroitzapen bat desestali, edo bizitzari buruzko ideia zahar bat berretsi. Izan ere, barru-barrukoa erakutsi dezake irudi sinple batek, aspaldi ikasi genuen hori.\nBaina irudi arranditsuegiek hotz xamar utz gaitzaketen modu berean, barne-gogoetez, gogaitasunez eta amodioz betetako egunerokotasun bat ere aspergarria izan daiteke. Ia guztiaz erlijiosotasun oldarkor batez idazterik ez dago, baina Castillo Suarezen “Bala hutsak”ekin ere errotonda bati bueltaka ari nintzela sentitu nuen momentu batez. “Bala huts” hauen ibilbidea izugarri arteza da, eta klabe nagusiak ezagutu gabe eta itsu-itsuan koaderno pertsonal batean murgiltzen gaituela ematen du. “Spam poemak” baino sakonago eraman nau liburu honek, eta badirudi nire alderdi koldarrari ez zaiola gustatu. Castilloren independentzia eta nekaezintasuna estimatzen ditut, baina azkenerako beste pentsamendu batzuekin nahastu zitzaizkidan bereak: ezagutzen ez ditugun egoeretan imaginatu ezin ditugun intimitate guztiak irakurleari sentiaraztea posible al da? Ni sentitzen ari ez naizen hau ote da poema hauek esan nahi didatena? Nahasturik, pentsatu nuen norbere bizitzaren literatura honek, posmodernitateak irakurtzera eta idaztera ohitu gaituen genero honek, arriskua barruan daramala maiz.


Herriari entzun eta AHT gelditzeko eskatu du Batasunak | AHT-ren Aurkako Asanblada\nJoan den larunbatean Gasteizen egin zuten manifestazioari dagokionean, zera adierazi du: «Han bildutako jendetzak mezu garbia helarazi zuen, orain dela AHT gelditzeko garaia, alegia». Talde abertzalearen esanetan, Gasteizko mobilizazioak eta herrietan egiten ari diren herri kontsultek erakusten dute desinformazioaren eta inposizioaren bideak ez dutela balio. «Hori horrela, komunikabide publikoek hartu duten ildo desinformatzailea ere salatu nahi dugu. Herriak eta herritarrek benetako informazioa nahi dute, herritarren bizkar ezin baita inoizko azpiegitura erraldoiena eraiki», adierazi du.\nBatasunak, halaber, AHTren lanak gelditzeko mobilizazioaren premia aipatu du. «Kalera ateratzeko, gure oposizioa adierazteko garaia da, ez gaude prest nahi dutena egiten uzteko». Alde horretatik, igandean Ordizian egingo duten manifestazioarekin bat egin zuen talde abertzaleak. «Herritarron garaia da, gure iritzia eta kontrako jarrera adierazteko garaia».


BBK-k eta Bizkaiko Gurutze Gorriak Komunikazio eta Operazioetako Zentro Mugikorra aurkeztu dute | BBK\nBBK-k eta Bizkaiko Gurutze Gorriak Komunikazio eta Operazioetako Zentro Mugikorra aurkeztu dute\nBBK 16 abendua, 2019\nBBK-k eta Bizkaiko Gurutze Gorriak gaur aurkeztu dute Bilbon larrialdietako ibilgailu berri bat, Komunikazio eta Operazioetako Zentro Mugikorraren eginkizunak beteko dituena. Ibilgailu honek beharrezko material guztia izango du larrialdien koordinazioa egiteko jende-metaketa handiak dauden lekuetan. Bere ‘bataioa’ datorren larunbatean izango da San Tomas Azokan, bertan 100.000 lagun baino gehiago izatea espero baita.\nErosketa honen helburua koordinazio-sistema eraginkor eta efizientea bermatzea da larrialdietan edo aurrez ikusteko moduko arrisku-egoeretan, ibilgailu balioaniztun, ekologiko eta teknologikoki aurreratuaren bidez. Ibilgailuak beharrezko ekipamendua du Bizkaiko Gurutze Gorritik emango den osasun-arreta indartzeko, estalpeko jarduna ahalbidetuz eta azkar jarduteko baliabideak eta materialak erabiltzeko moduan.\nKomunikazio eta Operazioetako Zentro Mugikorra beharrizan batzuetatik sortzen da: informazioaren igarotze-puntuak ezarri eta koordinatzea, baita larrialdietan (uholde, sute, bilaketa eta abarretan) edo aurrez ikus daitezkeen arrisku-ekitaldietan (kultura, kirol… ekitaldietan) beharrezkoak diren baliabideen kudeaketa optimoa egitea. Gertaleku hauetan, non baliabide eta pertsonen metaketa garrantzitsuak izaten diren, beharrezkoa da elementu hauen koordinazioa, betiere egoera hauetarako diseinaturiko operatiboen kudeaketa eraginkorra egiteko asmoz.\nIbilgailua zirkunstantzia bakoitzera egokitzen da, bere moldakortasun handia baitu ezaugarri nagusi. Biltegia du, aulki eta mahaientzako lekua, energia-ekipamendu independentea (diesel eta gasa), ekipamendu teknologikoa (rack batean irratiak, internet eta IP telefonia, talkie-ak, igorgailuak, antena eta satelite-hargailua, TB, ordenagailua, …) eta material mediko aurreratua.


Dokumentuekin egiten diren lan-prozesuak | Artxiboa\nUdal artxiboan etengabe sartzen dira dokumentuak. Aparteko sarrerak eta sarrera arruntak bereizten ditugu. Aparteko sarrerak. Udalak berak sortu ez dituen dokumentuen funts edo bildumen diru-sarrerak dira. Gure artxiboan, behin izan ezik, diru-sarrera horiek beti izan dira dohaintzak.\nBatzuetan, desagertzeko arriskuan zeuden funtsen jabeekin harremanetan jartzeko ekimena hartu du artxiboak; beste batzuetan, berriz, pertsonak edo elkarteak artxibo-zerbitzura etorri dira beren funtsak edo bildumak eskaintzera. Bi kasuetan gure esker ona adieraztea nahi dugu.\nGure lehen zeregina lehen inbentarioa egitea da, diru-sarrera posiblea identifikatu, zenbatu eta testuinguruan kokatzeko. Bigarrenik, balorazio-txosten tekniko bat egiten da. Ondoren, dagokion informazio-batzordean aztertu ondoren, dagokion irizpena egiten da; positiboa bada, udalbatzari bidaltzen zaio, onar dezan. Azkenik, udalak dohaintza-kontratu bat sinatzen du.\nBestalde, ohiko sarrerak edo transferentziak daude. Gainerako udal sailek bidalitako dokumentu eta espediente bukatuak jasotzen dira.\nZaharberritze-programaz gain, digitalizazio-programa abian dago, bi helburu nagusirekin. Alde batetik, jatorrizkoa egoera onean kontserbatzea kalitate handiko digitalizazioa egiten da, “master digitala” sortuz. Bestetik, on-line kontsulta errazteko, hasierako kopia horretatik pisu gutxiagoko kopiak egiten dira. Artxiboan gordetzen ditugun milaka dokumentuen digitalizazioa ezinezkoa denez, digitalizazioei aurre egiteko hiru modu ditugu:\nDigitalizazio-programa bat dugu, urtero exekutatzen dena. Digitalizazioaren helburuak bi dira: kontserbazioa, dokumentuaren kalitate handiko kopia digitala eginez, eta zabalkundea, kontsultarako kopia batekin. Digitalizazio-programarako zenbait faktore hartzen ditugu kontuan:\nB) Argazkien jabeek kopia digital bat egiten uzten digute eta jatorrizkoa itzultzen diegu. Artxiboaren bildumaren parte dira. 4.610 erregistro ditugu.\nC) Artxiboaren erabiltzaileek – Barnekoak edo kanpokoak izan – Kopia bat eskatzen digutenean, kalitate-kopia bat (master digitala) ere egiten dugu digitalizatuta gera dadin.\nDokumentuak udal-artxibotik ateratzea hainbat arrazoirengatik izan daiteke, eta, gainera, aldi baterako edo behin betiko izan daiteke.\na) Aldi baterako. Dokumentuak artxibo-zerbitzutik denbora-tarte baterako irteten direnean. Hainbat arrazoi daude:\nUdal departamentu baten informazio beharra. Kasu horretan, mailegua jatorrizko departamentura egiten da. Horretarako, mailegu-eskaeraren dokumentua bete behar da Mailegu eskaera\nArtxiboko lan-prozesuen ondorioz, kanpoko enpresa batek dokumentuak eraberritzeko edota digitalizatzeko eramaten dituenean Dokumentuen behin-behineko mailegua\nb) Behin betiko. Espurgoa. Udalak sortutako dokumentuak balioetsi egiten dira eta botatzeko diren serieak onartu ondoren, serie jakin horretako identifikatutako espedienteak txikitu egiten dira.\nUdal-artxiboaren erabiltzaileak barnekoak (Udalarenak) nahiz kanpokoak izan daitezke. Artxibora modu presentzialean lehen aldiz etortzen den pertsonak identifikazio-inprimaki bat bete behar du bere datuekin. Hori egin ondoren, dokumentuak kontsultatzeko eta/edo erreproduzitzeko eskatzen du.\nErabiltzaileen kudeaketari lotutako inprimakiak:\nArtxiboko erabiltzaileen eta kontsulten datuak Fondoen erabilera 1996-2021


Epe laburrera begirako finantzaketa | Fiare Banca Etica\nEpe ertainera / Epe luzera begirako finantzaketa\nKreditu arrunta: kontu korrontea, banku-eragiketa ohikoenekin. Gehienezko eskuragarritasun-muga bat edo gehienezko saldo zordun bat hitzartzen dugu, eta bezeroak hori erabil dezake, une bakoitzeko diruzaintza-premien arabera.\nKreditu aurrerakina: finantzaketa kontu korrontean; fakturen, diru-laguntzen eta beste ordainketa-konpromiso batzuen zati bat aurreratzeko aukera ematen du, arrazoi hartuta edo gabe, publikoak nahiz pribatuak izan; kredituaren hasieran edo kredituak iraun bitartean aurkez daitezke.\nEpe ertainera edo luzera begirako mailegua, proiektuak hazteko edo finkatzeko beharrezkoak diren produkzio- edo inbertsio-aktiboak finantzatzeko.\nAdministrazio Kontseilurako 2016ko hauteskundeak


Adostasunak are gehiago finkatu dira presoen auziari behin betiko konponbide integrala eman ahal izateko\nForo Sozial Iraunkorrak positiboki baloratzen ditu azken egunetan eman diren urrats garrantzitsuak indarkeria-zikloaren ondorioetako bat konpontzeko bidean: presoen auzia.\nOso testuinguru zailean - Covid19, azken gertakariak eta ika-mika politikoak -, presoen auziaren konponbideak leku garrantzitsua hartu du agenda politikoan eta mediatikoan.\nForo Sozial Iraunkorrak, gai honetan lan egiten duten eragile instituzional, politiko, sindikal eta sozialen proposamenak eta jarrerak aztertu ondoren, nabarmendu nahi du azken egunotan adostasunak are gehiago finkatu direla presoen auziari behin betiko konponbide integrala eman ahal izateko, zentzuzko epe batean.\nFuntsean, hiru arrazoirengatik baieztatzen dugu hori:\nDiagnostiko partekatu bat dago konfinamenduak eragindako egoerak presoengan dituen ondorioei buruz, sektore zaurgarria diren heinean. Eta gauza bera esan daiteke bisitak egiteko eta presoekin komunikatzeko ezintasunak senideen eta gertukoen artean sortzen dituen ziurgabetasunari eta min erantsiari buruz. Azken batean, deskonfinamenduaren fase honetan urruntzeari amaiera emateko beharrari buruzko diagnostiko partekatu bat dago.\nEusko Jaurlaritzak egindako proposamenak sortzen duen adostasun zabala. Duela egun batzuk, Eusko Jaurlaritzak eskatu zuen euskal preso guztiek, egindako delitua eta espetxe-zigorraren gradua edozein izanda ere, zigorra bete ahal izatea euren etxetik gertu dauden zentroetan. Gobernua osatzen duten alderdiez gain (EAJ eta PSE), EH Bilduk, Elkarrekin Podemosek eta Equok, bakoitzak bere ñabardurekin, proposamen horrekin ados daudela adierazi dute, hau da, Eusko Legebiltzarraren % 88k. Halaber, preso sozialekin eta motibazio politikoko delituengatik zigortutako presoekin lan egiten duten erakundeen artean sortu den babesa nabarmendu behar da, baita EPPKn bildutako presoek emandako babesa ere.\nAzken aste hauetan abian jarritako ekimen politiko, sindikal eta sozial ugari: Espainiako Kongresuan, Eusko Legebiltzarrean eta Nafarroako Parlamentuan, Batzar Nagusietan eta hiriburuetako udaletan, eragile sozialen proposamenak, sindikatuek emandako babesa edo nazioarteko komunitatearen ekimen garrantzitsuak.\nEgiten dugun azterketa horren elementu garrantzitsu bat da presoek espetxe-legeriaren barruan egin beharreko ibilbidearen alde egindako apustu irmoa (“Euskal Bidea” bezala ezagutzen dugun birgizarteratzeko ibilbidea). Espetxe Zuzendaritzak iragarritako azken erabakien gauzatzearen zain, gaur egun Espainiako espetxeetan dauden 201 pertsonetatik 40 baino gehiago daude jada espetxealdi arinduan, bigarren edo hirugarren graduan.\nAzken batean, garai hauetan presoek zigorrak etxetik gertu dauden espetxeetan betetzeko beharraren inguruko adostasunak zabaltzen ari dira. Izan ere, ez da sufrimenduak gehitzeko unea, konponbideak bilatzekoa baizik. Ildo horretan, Foro Sozial Iraunkorretik uste dugu premiazkoa dela, deseskalatze-prozesuaren barruan, urruntzearen amaierari heltzea, orain adostasun politikoak eta sozialak daude eta.


ELAk bere gehiengoa sendotu du Siemens-Gamesako batzorderik handienean\nJokoan zeuden lau postu berriak lortu ditu ELAk, hau da, 21etik 13, beraz, bere lidergoa sendotu du Siemens Gamesa enpresako Komite handienean, Siemens Gamesa Renewable Energy Innovation and Techonology Sarrigurenen, jokoan zeuden 21 delegatuetatik 13 lortuta eta 344 bozka eskuratuta. UGT eta CCOOk bere aldetik, 5 eta 3 delegatu lortu dituzte, 132 eta 66 bozka lortuz.\nGuztira 900 pertsona zeuden deituak bozkatzera, hautatzen ziren delegatu kopurua 17tik 21era igotzea suposatu duena. Boto kopuru handiena lortzeaz gain, ELAk?jokoan zeuden lau delegatu berriak irabazi?ditu. 2017an 17 delegatu izatetik, oraingoan 21etik 13 izatera pasatu da. UGT eta CCOOk berriz, emaitza mantendu dute, baina pisua galdu dute Komitearen tamaina handitu delako. Gainera, ELAk botoen %63 eraman zuen, emandako 549 bozken artean 344 lortuz.\nELAk eskerrak eman nahi dizkie lankideei babesagatik. Ildo beretik, orain arte bezala lan egiteko konpromisoa berretsi du.?


WP Client Reports – WordPress plugina | WordPress.org Euskara\nPedro Mendonça 2022(e)ko maiatzaren 5(a)\nnbguy 2020(e)ko martxoaren 3(a)\nrivermile 2020(e)ko otsailaren 18(a)\nToby Cryns 2020(e)ko otsailaren 17(a)\n“WP Client Reports” software librea da. Ondoko pertsonek egin dizkiote ekarpenak plugin honi.\nWP Client Reports 1 eskualde-ezarpenera itzuli da. Eskerrik asko itzultzaileei beraien ekarpenengatik.\nItzul zaitez WP Client Reports zure hizkuntzara.


Urologiako bideorik onenaren Jesus Echevarria saria Galdakao Usansoloko Ospitalera - Osaraba\nUrologiako bideorik onenaren Jesus Echevarria saria Galdakao Usansoloko Ospitalera\nGaldakao Usansoloko ospitaleak irabazi du urologiako bideorik onenaren Jesus Echevarria saria, bigarrenez eman duten honetan. Epaimahaikoek bideo hau saritu zuten: "Cirugía renal combinada como tratamiento de tumor urotelial en riñón en herradura", haren egile honako doktore hauek: Aintzane Goya (5. urteko egoiliarra), Asier Leibar (adjuntua eta bideoko kirurgialari nagusia), Leire Rius (4. urteko egoiliarra) eta Pereira doktorea, zerbitzuko burua. Beste hamabi bideorekin lehiatu ziren, ia denak Euskal Autonomia Erkidegokoak.\nJesus Echevarria saria urologiako bideorik onena iaz jaio zen, Javier Extramiana doktorearen ideiari esker; alde batetik lankide urologoen lana sariztatzeko, egunero ari baitira kirurgia handiak egiten gure ospitaleetan, eta, beste alde batetik, Jesus Echevarria kirurgialari handia, urologoa eta lankidea gogorarazteko.\nIaz, lehenengo aldian, Padilla doktoreak irabazi zuen, Gurutzetako Unibertsitate Ospitalekoa bera, eta bigarrena Del Pozo gelditu zen, Gregorio Marañongo Unibertsitate Ospitalekoa.\nSaria urterokoa da, eta mila euro ematen zaizkio bideo kirurgikorik onena egiten duenari. Epaimahaikoan, AUOko urologoak daude, eta Urologiako Euskal Kongresuan jakinarazi zituzten emaitzak. Aurten, Donostian zen, eta, heldu den urtean, AUOk antolatuko du kongresua.\nBideoetan, kirurgia ordu asko laburtzen dira gehienez ere zazpi minutu erabilita. Urologiako Euskal Elkartearen webgunean daude.\nNext story AUO-K EGUNEAN 350 LARRIALDI ARTATZEN DITU\nPrevious story “BETI EGIN NAHI IZAN DUT TRAUMATOLOGIA”


Azerien kalteak eta ardien gaitzak - Ahotsak.eus\nAzerien kalteak eta ardien gaitzak\nAzerien kalteak eta ardien gaitzak
Azeri asko egon omen zen garai batean. Ardiak hiltzen zituzten azeriek. Neguan artzainak ardiekin egiten zuten lo erasoak ekiditeko. Kokaldia, gibeleko arrak eta ardien beste gaitz batzuk aipatzen ditu.
\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan UBI-005-040 kodeko bideoa nahi duzula aipatzea: ahotsak@ahotsak.eus\nAzeri asko egon omen zen garai batean. Ardiak hiltzen zituzten azeriek. Neguan artzainak ardiekin egiten zuten lo erasoak ekiditeko. Kokaldia, gibeleko arrak eta ardien beste gaitz batzuk aipatzen ditu.\nGaia(k): Natura » Fauna » Basoko animaliak , Baserria » Baserriko lanak » Artzaintza\n- Eta azerixek esan dozu ordun lehen ugeri egoten ziela.\n- Asko, asko hemen.\n- Eta ardixeri zer, kalte asko?\n- Ba harrapau ta hil iten dauriez.Ta nire aitek ez auen ba iñoz ba zera, azerixe ala otsue jamoten egon zala baten aldika baten negu baten asko asko, ba negu hotza ta gabien egoten ardixen onduen! Ze gabien etorten dire horrek-eta. Bai, hortokuek pasetan ziren hemen, ta azerixek lehen asko, ta gero ibili zien ba, pagaute kazeixek-ta honekaz, oin azeri gitxiau egon biher da hurrien. Baina oin be bai egoten die azerixek hor honek mutikuok ta daukie etxie hor baso onduen, ta nire semiek, ta hara azerixe oiluek harrapetan etorten da. Bai, azerixe zuhur ibilten da.\n- Eta lehen esan dozu ardixen hori, gaixotasune zelan esan dozu urtetan jakiela?\n- Kokaldie, ez esan hemen, ez dakit izena benetakue zein dan!\n- Bai, eta gaixotasun gehixau be ezautzen dozuz, holan ardixenak zienak?\n- Ba esate auren daukela, ba hori zan hemen bultue urtetan otsien, ta gero nik ikusi dot gibela be, horrek gaixuek egote zienak holan apur bat hil bai, ta gibelien harrak esate otsie, harrak esate otsie, ta gibela zabaldu bai holan ta ez zan jaten holan. Zabaldu bai holan ta ibilte zien honan mobiduten, “unos aplastaus, aplastaus”. Zein de hau atzazkalan modukue edo holakuek? Ta mobidu eite zien honan. Ta ha gibela holan egon ezkero, ba gero trabau eingo ziren. Ze zuk gaur lo nahiko ez dozu ein e? Lo nahiko ez dozu ein. Ba gero esate aurien eukiela ba beste bat be, ba ez dakit nik, murmue edo be bai ta, ba holan. Ta gero beste batzuk zoratute moduen be plantetan die. Ta saltoka jausi ta holan be eiten daurie, bai. Bai, gaixuek be danetik dauz. Bai.\n- Ta? Gaixorik jartzen diezen ardixek zer, hil eta lixto?\n- Ba holan txarto badauz ez, baia ostantzien apur bat holan zoruek ez daure eukiten zera haundirik, zoruek ta lodi egoten die, ta horrek makal dauzenak ez daurez hilten. Horrek beste zoro antza dauena ha hilten daurie, ze gero txarrau plantauko da ta hil, ta ba jan, baia honek beste gaixo makaldute dauzenak eta ez.\nGazta gari artean sartuta kontserbatzen zen\nGazta egiten etxea erre\nUgariagoak ziren pizti edo animaliak\nPospolinak eta erbiak\nEspezien ugaritzea eta desagerpena